32005D0572
L 193/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 юли 2005 година
за изменение на Решение 2000/86/ЕО за определяне на специални условия за внос на рибни продукти с произход от Китай и за отмяна на Решение 97/368/ЕО по отношение на компетентния орган и образеца на здравен сертификат
(нотифицирано под номер С(2005) 2751)
(текст от значение за ЕИП)
(2005/572/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея,
като има предвид, че:
(1)
В Решение 2000/86/ЕО на Комисията (2)„General Administration for Entry/Exit Inspection and Quarantine (CIQ SA)“ е посочено като компетентния орган в Китай, който да проверява и удостоверява съответствието на рибните продукти и продуктите на аквакултури с изискванията на Директива 91/493/ЕИО.
(2)
Вследствие на реорганизация на китайската администрация компетентният орган вече е „General Administration for Quality Supervision, Inspection and Quarantine (AQSIQ)“.
(3)
Този нов орган е в състояние да проверява ефикасно приложението на действащите правила.
(4)
AQSIQ официално е гарантирало, че стандартите в областта на санитарния контрол и последващият контрол на рибните продукти и продуктите на аквакултурата, установени от директива 91/493/ЕИО, ще бъдат спазвани и че ще бъдат приложени хигиенни условия, съответстващи на условията, определени от въпросната директива.
(5)
Решение 2000/86/ЕО следва съответно да се измени.
(6)
От съществено значение е настоящото решение да бъде приложено 45 дни след публикуването му в Официален вестник на Европейския съюз, за да се гарантира наличието на необходимия преходен период.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2000/86/ЕО се изменя, както следва:
1.
Член 1 се заменя със следния текст:
„Член 1
General Administration for Quality Supervision, Inspection and Quarantine (AQSIQ) „е признат за компетентния орган в Китай, който да проверява и удостоверява съответствието на рибните продукти и продуктите на аквакултури с изискванията на Директива 91/493/ЕИО“.“
2.
Член 3, параграф 2 се заменя със следния текст:
„2. Сертификатът трябва да съдържа името, длъжността и подписа на представителя на AQSIQ, както и официалния печат на AQSIQ, като всички тези данни трябва да бъдат в цвят, различен от цвета на другите забележки, посочени в сертификата.“
3.
Приложение А се заменя с текста на приложението към настоящото решение.
Член 2
Настоящото решение се прилага от 6 септември 2005 г.
Член 3
Адресати на настоящото решение са държавите-членки.
Съставено в Брюксел на 19 юли 2005 година.